31995D0099
L 076/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 март 1995 година
за изменение на Решение 93/195/ЕИО относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ
(95/99/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално член 19, ii) от нея,
като има предвид, че съгласно Решение 93/195/ЕИО на Комисията (2), последно изменено с Решение 94/561/ЕО (3), повторното въвеждане на регистрирани коне за конни надбягвания, състезания или културни прояви след временен износ се ограничава до коне, които са престояли по-малко от 30 дни в трета страна;
като има предвид, че за да се улесни участието на коне с произход от Общността в Олимпийските игри в Атланта (Съединените американски щати) през 1996 г., както и в подготвителните тренировки, е необходимо да се удължи периодът на престой на по-малко от 90 дни;
като има предвид, че мерките, предвидени в това решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 93/195/ЕИО се изменя, както следва:
1.
В член 1 се добавя следното тире:
„-
са участвали в Олимпийските игри в Атланта през 1996 г., както и в подготвителните тренировки през август 1995 г. в Атланта, и отговарят на условията, предвидени в здравния сертификат, изготвен съгласно образеца от приложение III към настоящото решение.“
2.
Добавя се следното приложение:
„ПРИЛОЖЕНИЕ III
Член 2
Адресати на настоящото решение са държавите-членки
Съставено в Брюксел на 27 март 1995 година.